Мануел Алтолагире
Утро

Превод от испански: Александър Муратов, Атанас Далчев, 1978

chitanka.info

Откриваме те аз и светлината,

град, който във една зора

от блянове и слънце

се раждаш на света;

град още неопределен,

с кръв, светлина и сън

по твоите фасади бели.

Не знам каква зора чудесна

от бликнали внезапно песни

аз върху сградите ще хвърля,

нито какво голямо слънце

огрява улиците и морето

във моето сърце.

Светът и аз

си светлините разменихме.

Светът и аз се променихме.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.